Die woord wat Jesus na sy opstanding uit die dood gebruik het toe hy sy dissipels uitgenooi het om Hom aan te raak is die woord pselafesate wat vertaal sou kon word met “om aan te raak deur te voel of te hanteer; om te hanteer of aan te vat.” Hy nooi die verbysterde dissipels juis daartoe uit sodat hulle vir hulle self sou agterkom dat hy hier voor hulle vlees en beendere het, en dat Hy nie ’n gees is nie. Dit is regtig Hy.
Maar, dieselfde gebruik van die hande en vingers by die aanvanklike begeleiding van ’n psalm vir so ver as wat dit aanraking en vat sou insluit, kan hier nie buite rekening gelaat word nie.
Om dit nog alles te kroon eet Jesus self voor hulle gebraaide vis en ook ’n stuk heuningkoek. Om die volledige spyskaart te hê sal jy hier die 1933/1953 vertaling moet lees, wat ook die heuningkoek daar insluit.
–	Jesus het deur sy opstanding die dood oorwin, en so het Hy gemaak dat ons ook deel kan kry aan die geregtigheid wat Hy verdien het deur sy dood.